94/794/EY: Komission päätös, tehty 14 päivänä joulukuuta 1994, BSE:hen liittyvistä tietyistä suojatoimenpiteistä ja päätösten 89/469/ETY ja 90/200/ETY kumoamisesta tehdyn päätöksen 94/474/EY muuttamisesta



Virallinen lehti nro L 325 , 17/12/1994 s. 0060 - 0061

Suomenk. erityispainos Alue 3 Nide 64 s. 0048

Ruotsink. erityispainos Alue 3 Nide 64 s. 0048



KOMISSION PÄÄTÖS, tehty 14 päivänä joulukuuta 1994, BSE:hen liittyvistä tietyistä suojatoimenpiteistä ja päätösten 89/469/ETY ja 90/200/ETY kumoamisesta tehdyn päätöksen 94/474/EY muuttamisesta (94/794/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo, että Yhdistyneessä kuningaskunnassa on ilmoitettu BSE-tapauksia, eläinten terveyden ja kansanterveyden suojelemiseksi yhteisössä komissio on tehnyt useita päätöksiä, erityisesti BSE:hen liittyvistä tietyistä suojatoimenpiteistä ja päätösten 89/469/ETY ja 90/200/ETY kumoamisesta 27 päivänä heinäkuuta 1994 tehdyn päätöksen 94/474/EY(4), Yhdistyneessä kuningaskunnassa toteutettujen toimenpiteiden johdosta BSE-epidemia on tällä hetkellä vähenemässä, uusia tietoja on jatkuvasti saatavilla ja tilannetta on tarkasteltava uudelleen, komissio on yhdessä tieteellisen eläinlääkintäkomitean kanssa tehnyt tilanteesta ja kaikista asiaankuuluvista tieteellisistä tiedoista perusteellisen tutkimuksen, kielto lisätä heinäkuusta 1988 alkaen märehtijöistä saatua lihaluujauhoa märehtijöiden ravintoon on ensisijainen toimenpide BSE:n torjumiseksi; mainitusta kiellosta huolimatta BSE:n esiintymistä heinäkuun 1988 jälkeen syntyneissä nautaeläimissä ei ole kuitenkaan pystytty kokonaan estämään, tieteellisen eläinlääkintäkomitean lausunnon mukaan ruokintaan liittyvä kielto on kuitenkin yhä tehokkaampi ja luonnollisen ja horisontaalisen tartunnan osoitukset ovat vähäisiä; tämän johdosta ihmisen altistuminen BSE-tekijälle sellaisen lihan kautta, joka on peräisin Yhdistyneessä kuningaskunnassa 1 tammikuuta 1992 jälkeen syntyneestä nautaeläimestä, on vähäinen; tieteellinen eläinlääkintäkomitea on suositellut BSE:hen liittyvien rajoituksen poistamista näistä lihoista, tämän vuoksi on tarpeen muuttaa päätöstä 94/474/EY, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 94/474/EY 4 artikla seuraavasti: "4 artikla 1 Yhdistynyt kuningaskunta ei saa lähettää alueeltaan muiden jäsenvaltioiden alueelle nautaeläinten tuoretta lihaa. 2 Edellä 1 kohdassa tarkoitettu kielto ei koske seuraavia lihoja: i) tuoretta lihaa, joka on peräisin 1 päivän tammikuuta 1992 jälkeen syntyneistä eläimistä, jolloin direktiivin 64/433/ETY liitteessä IV tarkoitettuun terveystodistukseen lisätään: `tuoretta naudanlihaa, joka on peräisin 1 päivän tammikuuta 1992 jälkeen syntyneestä nautaeläimestä` tai ii) tuoretta lihaa, joka on peräisin Yhdistyneestä kuningaskunnasta olleista nautaeläimistä, jotka ovat olleet ainoastaan tiloilla, joilla ei ole esiintynyt ainoatakaan BSE-tapausta viimeisen kuuden vuoden aikana, jolloin direktiivin 64/433/ETY liitteessä IV tarkoitettuun terveystodistukseen lisätään: `Tuoretta naudan lihaa, joka on peräisin nautaeläimistä, jotka ovat olleet ainoastaan tiloilla, joilla ei ole esiintynyt ainoatakaan BSE-tapausta viimeisen kuuden vuoden aikana` tai iii) tuoretta lihaa, joka on peräisin ennen 1 päivää tammikuuta 1992 syntyneistä nautaeläimistä, jotka ovat jossakin vaiheessa olleet tilalla, jossa on vahvistettu yksi tai useampi BSE-tapaus viimeisen kuuden vuoden aikana, jos direktiivin 64/433/ETY liitteessä IV tarkoitettuun terveystodistukseen lisätään: `luuttomaksi leikattua tuoretta naudanlihaa lihaksina, joista on poistettu mukana olevat kudokset, mukaan lukien näkyvät hermo- ja imukudokset`." 2 artikla Jäsenvaltioiden on tehtävä kauppaan soveltamiinsa toimenpiteisiin tämän päätöksen noudattamisen edellyttämät muutokset. Niiden on ilmoitettava tästä välittömästi komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 14 päivänä joulukuuta 1994. Komission puolesta René STEICHEN Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 395, 30.12.1989, s. 13 (4) EYVL N:o L 194, 29.7.1994, s. 96